Sjóarinn síkáti fer fram í 25. sinn á næsta ári . Grindavíkurbær hefur undanfarið unnið drög að framtíðarsýn fyrir hátíðarhöldin sem byggir á samtali við hagaaðila og bæjarbúa . Meðal annars var horft til niðurstöðu vefkönnunar sem framkvæmd var í júní sl . Við mótun stefnu um Sjóarann síkáta er horft til framtíðar og tekið mið af þróun hátíðarinnar undanfarin ár . Þannig er horft til þess sem vel hefur tekist til með en lagt upp með að mæta væntingum íbúa Grindavíkur um áframhaldandi þróun hátíðarinnar . Horft er til þess að framtíðarsýnin verði jafnframt sáttmáli um afmörkun hátíðarinnar og grundvöllur ákvarðanatöku á gildistímanum . Drög að framtíðarsýninni má kynna sér hér . Ábendingar og athugasemdir má senda á Eggert Sólberg Jónsson sviðstjóra frístunda - og menningarsviðs Grindavíkurbæjar fyrir 1. nóvember nk. gegnum netfangið eggert@grindavik.is . Opnunartími á bæjarskrifstofum :